جہاں آراء بیگم (سماجی کارکن)

جہاں آرا بیگم (بنگالی: জাহানারা বেগম) بنگلہ دیش کی ایک سماجی کارکن ہیں جنہیں "کاٹیج انڈسٹری کی ملکہ" (Queen of Cottage Industry) کے طور پر جانا جاتا ہے۔

انھوں نے دیہی ترقی کے شعبے میں خواتین کی معاشی خود مختاری کے فروغ کے لیے نمایاں خدمات انجام دی ہیں۔ جہاں آراء بیگم نے خواتین کو ہنر مند بنانے اور روزگار کے مواقع فراہم کرنے کے لیے تربیتی ورکشاپس اور پروگرامز کا انعقاد کیا، جن سے ہزاروں خواتین نے فائدہ اٹھایا۔

 پس منظر اور کیریئر 
جہاں آراء بیگم کا تعلق کومیلا (Comilla) سے ہے۔ ان کے والد کا نام اعظم علی تھا جبکہ ان کے شوہر کا نام منین الاسلام میاگی تھا۔ جہاں آراء بیگم نے سات سال کی عمر میں اپنے دوستوں کے ساتھ ہنر مند مصنوعات بنانا شروع کیں تاکہ اسکول کی فیس کے لیے رقم جمع کی جا سکے۔ یہ چھوٹی سی محنت آہستہ آہستہ ایک مکمل صنعت میں تبدیل ہو گئی۔ شوفوپور کے اپنے آبائی گاؤں میں انھوں نے صرف 3 ٹکا سرمایہ کاری سے آغاز کیا اور  بانس سے مختلف اشیاء تیار کیں۔ ان کے پہلے گاہک گوموتی دریا کے کنارے کام کرنے والے  مچھلی کے کاروباری تھے۔
وقت کے ساتھ، انھوں نے مقامی خواتین کو تربیتی ورکشاپس میں شامل کیا اور انھیں روزگار فراہم کیا۔ 1972ء میں انھوں نے بوجرارور کوآپریٹو سوسائٹی قائم کی اور بعد میں اپنی قیادت میں مزید 86 خواتین کی سوسائٹیز قائم کیں۔ 

 ہدف اور وژن 
جہاں آراء بیگم خواتین کی خودمختاری اور معاشی خود انحصاری پر زور دیتی ہیں۔ وہ "محنت کے ذریعے وقار" کے اصول کو فروغ دیتی ہیں اور درج ذیل مقاصد پر کام کر رہی ہیں:

 معاشرتی طور پر محروم اور قبائلی خواتین کو روزگار اور آمدنی کی فراہمی۔
 ہنرکے کے ساتھ دیگر سماجی سرگرمیوں کا اجرا۔
 ہنرمندوں کو جائز معاوضہ کی ادائیگی۔
 مقامی پیداوارکی مارکیٹ میں فروخت اور [[بین الاقوامی]] سطح پر پروموشن
 معیاریمصنوعات (کاروبار) کی تیاری اور ہنر کی قابلیت کو فروغ۔
 نئے صارفین کے لیے مصنوعات کی ڈیزائننگ اور تربیت کی فراہمی۔

 تصانیف 
انھوں نے بنگلہ دیش میں کاٹیج انڈسٹری کے فروغ اور دیہی ہنر کے تحفظ کے لیے متعدد کتابیں تحریر کیں، جن میں درج ذیل شامل ہیں:

 কমিলা শিল্প বিষয়ক পুস্তক (1976) — کومیلا شلپو بشوک پستک (موضوع کتاب: کومیلا صنعت)
 বাস্তবায়নে আড্ডা গ্রামে কুটির শিল্পের অবসান (1976) — باشتوبایونے آڈا گرامے کوٹیر شپلر اوبوشن (موضوع کتاب: ایڈا گاؤں میں کاٹیج ہنرمندی کا عملی نفاذ)
 জাহান আরার কুটির শিল্প রুশিয়ার (1980) — جہان آرا'ز کوٹیر شلپو روشیار (موضوع کتاب: جہاں آراء کا کاٹیج ہُنر: روسی انداز میں)
 এমব্রয়ডারি ডিজাইন পুস্তক (1984) — ایمبرائیڈری ڈیزائن پَستک (موضوع کتاب: کڑھائی ڈیزائن کی کتاب)
 দর্জি বিদ্যা শিক্ষা (1986) — دُورجی بِدیا شِکھا (موضوع کتاب: ڈورجی ہنر کی تعلیم)
 কুটির শিল্পের জরি ঘান (1988) — کوٹیر شِلپر جری گھان (موضوع کتاب: کاٹیج ہُنر کے کشیدہ کاری کے اصول)
 কুটির শিল্প (1988) — کوٹیر شِلپو (موضوع کتاب: کاٹیج ہُنر)
 উৎপাদিত পণ্যের সচিত্র ক্যাটালগ (1990) — اتپادیتو پتھیر سُچِترو کیٹالوگ (موضوع کتاب: تیار شدہ اشیاء کا تصویری کیٹلاگ)'' 

 موجودہ صورت حال 
2004-2005 میں، ملک کے مختلف اضلاع کی 300 خواتین نے کوآپریٹو ڈیپارٹمنٹ کے تحت تربیت حاصل کی۔ 2007 میں 180 افراد نے بلاک پرنٹنگ، بیٹک اور ڈریس ڈیزائننگ میں تربیت حاصل کی۔ قبائلی افراد بھی اس تربیت کا حصہ بنے۔ جہاں آراء بیگم کی تنظیم نے ہنر مند خواتین کو روزگار کے مواقع فراہم کرنے کے لیے مختلف پروگرامز میں حصہ لیا، جس میں Comprehensive Village Development Programme (CVPD) بھی شامل ہے۔

 خاندانی معاونت 
جہاں آراء بیگم کے تین بیٹے اور چار بیٹیاں ان کے کام میں براہِ راست یا بالواسطہ شامل ہیں۔ ان کے سب بچوں نے مختلف سطحوں پر کاروبار اور پروجیکٹس کی نگرانی میں مدد فراہم کی۔

 برآمدات 
ان کی ہنر مند مصنوعات [[بین الاقوامی]] تنظیم اِفت: انٹرنیشنل فیڈریشن آف آلٹرنیٹو ٹریڈ IFAT (International Federation of Alternative Trade) کے تحت [[ امریکہ]]، کینیڈا، [[برطانیہ]]، سویڈن اورجاپان میں برآمد کی جاتی ہیں۔

 اعزازات 
جہاں آراء بیگم کو ان کی سماجی خدمات کے اعتراف میں کئی قومی اور علاقائی اعزازات سے نوازا گیا، جن میں نمایاں ہیں:
 (1962ء)کاٹیج انڈسٹری کے کنداری اعزاز، اس وقت کے گورنر اعظم خان کی جانب سے۔
 (1977 اور 1985) کومیلا فاؤنڈیشن گولڈ میڈل
 (1988) نیشنل سوشل ویلفیئر ایوارڈ 
 (1993ء)یوم آزادی ایوارڈ Independence Award
 (2000ء)روٹری کلب ایوارڈ
 (2000ء)شادا مونیر منوش 
 دیگر 10 اہم اعزازات اور 18 گولڈ میڈلز
 ملکہ الزبتھ نےبنگلہ دیش کے دورے کے دوران ان کی تخلیقی مصنوعات کی تعریف کی اور انھیں سونے کا تمغا اور نقد انعام پیش کیا۔“Interview”، The Daily Star Magazine، 3 مئی 2009ء۔ آن لائن دستیاب [اخذ شدہ بتاریخ: 11 نومبر 2025ء]
 تعلیمی اداروں میں ان پہ تحقیق بھی کی گئی۔جہاں آراء بیگم، “UWTSD PP2”، Scribd، دستیاب: https://www.scribd.com/document/863011584/Jahanara-Begum-UWTSD-PP2 [اخذ شدہ بتاریخ: 11 نومبر 2025ء]

 حوالہ جات